Az átok (Charles Baudelaire)
Rám szakadt a lomha bosszú, 
ily teher sok Sisyphusnak, 
napjaink hamar elúsznak 
s a Művészet hosszú, hosszú.

Nem kísér halotti pompa, 
ismeretlen sirba térek, 
és halotti, bús zenémet 
szívem, e gyászdob kopogja.

— A sötétbe vár a kincsem, 
hol mérőón, csáklya sincsen, 
csak felejtés és magány.

Száz virág kelyhét kinyitja, 
és illatja titkok titka 
a halálos éjszakán.
Versek
Szonettek